《金华史学录回永嘉雁荡》
元代·金涓

青衫洗尽泮宫尘，三载琴书又问津。海阔正怜鸿去远，山深须遣雁来频。

沈郎风月诗俱瘦，谢老池塘草自春。莫笑广文官独冷，长安一日看花人。

作者简介：金涓(1306—1382)，字德原，义乌人。尝受经于许谦，又学文章于黄溍。尝为虞集、柳贯所知，交荐于朝，皆辞不赴。明初，州郡辟召，亦坚拒不起，教授乡里以终。